Ovo je Anna Hazare,
on je možda najrevolucionarniji
digitalni aktivist u današnjem svijetu.
Ne biste to rekli gledajući ga.
Hazare je 77-godišnji indijski aktivist za antikorupciju i socijalnu pravdu.
2011. vodio je veliku kampanju
da upozori na svakidašnju korupciju u Indiji,
temu koje indijske elite vole ignorirati.
Kao dio te kampanje
koristio je sve tradicionalne taktike
koje bi koristio dobar gandijevac.
Štrajkao je glađu
i tijekom svog gladovanja je shvatio
da ovoga puta zapravo,
u 21.stoljeću,
štrajk glađu neće biti dovoljan.
Zato se počeo igrati s mobilnim aktivizmom.
Prva stvar koju je napravio bila je da je rekao ljudima:
" OK, zašto mi ne pošaljete
poruku ako podupirete
moju kampanju protiv korupcije?"
To je napravio, dao ljudima kratak kod
i oko 80,000 ljudi je to napravilo.
OK, to je prilično respektabilno.
Ali tada je odlučio:
"Hajde da malo promijenim taktiku."
Rekao je: " Zašto mi ne ostavite propušteni poziv?"
Vi koji ste živjeli na svjetskom Jugu
ćete znati da su propušteni pozivi
doista kritičan dio globalne mobilne kulture.
Vidim da ljudi klimaju.
Ljudi stalno ostavljaju propuštene pozive:
Ako kasnite na sastanak
i želite im dati do znanja da ste na putu,
ostavite im propušteni poziv.
Ako ste u vezi s nekim i samo želite reći " Nedostaješ mi",
ostavite im propušteni poziv.
Savjet za vezu s nekim ovdje,
u nekim kulturama,
ako želite udovoljiti svome ljubavniku,
nazovete ga i poklopite. (Smijeh)
Dakle, zašto ljudi ostavljaju propuštene pozive?
Pa, razlog je naravno
to što žele izbjeći naplaćivanje
povezano s pozivima i slanjem poruka.
Kada je Hazare tražio ljude da mu ostave propušten poziv,
pogodite koliko je ljudi to zapravo napravilo?
Trideset pet milijuna.
To je, dakle, bila jedna od najvećih koordinaranih akcija u ljudskoj povijesti.
Izvanredno.
I to pokazuje nevjerojatnu snagu sve veće indijske srednje klase
i moći koju im donose njihovi mobiteli.
Ali on je to iskoristio,
Hazare je završio s ogromnim brojem CSV fajlova s brojevima mobitela
i to je iskoristio da sakupi
moć pravih ljudi na terenu,
da sakupi stotine tisuća ljudi na ulicama Delhija
da svakidašnja korupcija postane nacionalno pitanje Indije.
To je doista izvanredna priča.
Ovo sam ja kada sam imao 12 godina.
Nadam se da uočavate sličnost.
Ja sam također bio aktivist
i aktivist sam svoj cijeli život.
Imao sam stvarno zabavno djetinjstvo
u kojem sam lutao po svijetu,
upoznavajući svjetske vođe i dobitnike Nobelove nagrade,
pričajući o dugu Trećeg svijeta,
kako se tada zvao,
i o demilitarizaciji.
Bio sam veoma, veoma ozbiljno dijete. (Smijeh)
I tada,
ranih 90-ih,
imao sam svoj veoma revolucionarni alat:
faks.
I faks je bio alat mog aktivizma.
I u to vrijeme, to je bio najbolji način
da pošaljete poruku mnogim ljudima
odjednom.
Dat ću vam primijer kampanje koju sam vodio preko faksa.
Bilo je to uoči Zaljevskog rata,
organizirao sam globalnu kampanju potapanja hotela,
Intercontinentala u Genevi,
gdje su se James Baker i Tariq Aziz
našli uoči rata,
i mislio sam da ćemo zaustaviti rat,
ako ih preplavimo faksevima.
Pa, začuđujuće,
kampanja je bila potpuno neuspješna.
Mnogo je razloga za to,
ali nema sumnje da je jedna pištava faks mašina
u Genevi bila mala prisila
u smislu mogućnosti prenošenja poruke mnogim ljudima.
I tako sam otkrio neka bolja sredstva.
Suosnivač sam Avaaz-a, koji koristi internet da mobilizira ljude
i sada ima gotovo 40 miljuna članova
i sada vodim Purpose, koja je dom takvim vrstama
pokreta pokrenutih tehnologijom.
Dakle, koja je pouka ove priče?
Je li pouka ove priče,
znate što, faks je na neki način zasijenjen mobitelom?
Je li ovo još jedna priča o tehnološkom determinizmu?
Pa, usudio bih se reči da je to zapravo više od toga.
Rekao bih da se u posljednjih 20 godina
nešto osnovnije promijenilo
od same tehnologije.
Rekao bih da se dogodila jezgrovite promjena
u ravnoteži moći
u svijetu.
Pitajte bilo kojeg aktivista kako razumjeti svijet
i reći će vam: " Pogledajte gdje je moć,
tko ju ima, kako se mijenja."
I mislim da svi osjećamo da se nešto veliko događa.
Henry Timms i ja --
Henry je također aktivist --
smo jedan dan razgovarali i počeli razmišljati,
kako ovaj novi svijet možemo shvatiti?
Kako ga možemo opisati i dati
mu okvir koji ga čini korisnijim?
Zato što shvaćamo da se mnoge
lekcije koje smo naučili aktivizmom
zapravo mogu primijeniti svugdje po svijetu,
u mnogim područjima našeg društva.
Zato vas želim upoznati s ovim okvirom:
Stara moći, upoznaj novu moć.
I želim s vama razgovarati o tome što je danas nova moć.
Nova moć je poticanje
masovnog sudjelovanja i zajedničke koordinacije --
ovo su dva ključna elementa --
da bi se provela promjena i posljedice smjene.
I vidimo novu moć svugdje oko nas.
Ovo je Beppe Grillo,
bio je popularan talijanski bloger,
koji je, uz minimalan politički aparat i samo uz neke online alate,
osvojio više od 25 posto glasova
na nedavnim izborima u Italiji.
Ovo je Airbnb,
koji je u samo nekoliko godina
radikalno omeo hotelsku industriju,
bez vlasništva nad ijednim kvadratnim metrom nekretnine.
Ovo je Kickstarter,
za kojeg znamo da je skupio preko milijardu dolara
od preko pet milijuna ljudi.
Upoznati smo sa svim ovim modelima.
Ali ono što je zapanjujuće su zajedničke točke,
strukturne značajke ovih novih modela
i kako se razlikuju od stare moći.
Pogledajmo malo ovo.
Stara moć se drži kao valuta.
Nova moć radi kao struja.
Staru moć posjeduju samo pojedini.
Novu moć ne posjeduju samo neki, stvaraju ju mnogi.
Stara moć je downloadanje,
nova moć je uploadanje.
I vidite cijeli skup karakteristika koje možete pratiti,
bilo da su u medijima, politici ili obrazovanju.
Dakle, malo smo pričali o tome što je nova moć.
Pričajmo, na trenutak, o tome što nova moć nije.
Nova moć nije vaša Facebook stranica.
Uvjeravam vas da imati strategiju socijalnih medija
omogućuje istu količinu downloada
kakvu ste imali s radijom.
Samo pitajte sirijskog predsjednika, Bashara al-Assada,
uvjeravam vas da njegova Facebook stranica
nije prigrlila moć sudjelovanja.
Nova moć nije nužno pozitivna.
Zapravo, ovo nije normativni argument,
ima mnogo dobri stvari vezanih uz novu moć,
ali može proizvesti loše posljedice.
Više sudjelovanja, više zajedničke koordinacije
nekada ometa rezultate
i ima stvari,
kao stvari, u na primjer, medicinskoj profesiji
kojima ne želimo da se nova moć približi.
I treće, nova moć nije neizbježni pobjednik.
Zapravo, za čudo,
koliko god ovih novih moći došlo do ljestvice,
ono što vidite je masovno odbijanje
snaga starih moći.
Samo pogledajte ovu doista zanimljivu borbu
koja se sada odvija između Edwarda Snowdena i NSA.
Primijetit ćete da je samo jedan od ovih dvoje ljudi na slici
sada u egzilu.
I dakle, nije posve jasno
da će nova moć biti sigurni pobjednik.
Time rečeno, imajte na umu:
Mi smo na početku veoma strme krivine.
Razmišljate o nekima od tih novih modela moći, je li tako?
Oni su bili poput
nečije ideje iz garaže prije par godina,
a sada ruše cijelu industriju.
I dakle, ono što je zanimljivo o novoj moći,
je način na koji se hrani.
Jednom kad iskusite novu moć,
očekujete i želite više.
Recimo da ste koristili platformu za posuđivanje,
poput Lending Tree-a ili Prosper-a,
i tada ste shvatili da ne trebate banku
i tko bi htio banku, jel?
I tako vas to iskustvo ohrabri,
želite još više sudjelovanja
u više aspekata svog života.
I ono što to potiče
je skup vrijednosti.
Pričali smo o modelima
koje je nova moć ugrozila-
Airbnb, Kickstarter.
Što je s vrijednostima?
I ovo je rana skica
vrijednosti nove moći.
Nova moć vrednuje transparentnost nagrade iznad svega.
Gotovo je religiozno vjerovanje u transparentnost,
vjerovanje da, ako nešto osvijetlite,
bit će bolje.
I sjetite se da u 20. stoljeću to uopće nije bilo točno.
Ljudi su mislili da gospoda trebaju sjediti iza zatvorenih vrata
i sklapati ugodne sporazume.
Nova moć vrednuje neformalno, povezano vladanje.
Predvodnici nove moći nikada ne bi osnovali UN,
ni u kojem slučaju.
Nova moć vrednuje sudjelovanje,
nova je moć "uradi sam".
Zapravo, ono što je zanimljivo o novoj moći
je da ona izbjegava neke profesionalizacije
i specijalizacije
koje su bile glavne u 20. stoljeću.
Ono što je zanimljivo kod tih
vrijednosti nove moći i ovih novih modela moći
je ono što oni znače za organizacije.
Proveli smo nešto vremena razmišljajući
kako možemo stvoriti organizaciju
dva-na-dva gdje, u biti,
gledamo vrijednosti nove moći
i modele nove moći
i vidimo gdje sjede različiti ljudi?
Započeli smo s američkom analizom,
dopustite da vam pokažem neka zanimljiva otkrića.
Prvo je Apple.
U ovom okviru, zapravo smo opisali Apple
kao kompaniju stare moći.
To je zbog ideologije,
vodeća ideologija Apple-a
je ideologija perfekcionističkog
dizajnera proizvoda u Cupertinu.
Apsolutno se radi o toj lijepoj savršenoj stvari koja se diže nad nas
u perfekciji.
I ne vrednuje, kao kompanija, transparentnost.
Zapravo, veoma je tajnovita.
Apple je jedna od najuspješnijih kompanija u svijetu.
To pokazuje da još uvijek možete
slijediti uspješnu strategiju stare moći.
Ali možemo reći da postoje stvarni nedostaci u tom modelu.
Mislim da je još jedna zanimljiva usporedba
Obamina kampanja
protiv Obaminog predsjedništva.
(Pljesak)
Sviđa mi se predsjednik Obama,
ali on je vodio kampanju s novom moći na leđima, jelda?
I govorio je ljudima
da smo mi oni na koje smo čekali.
I koristio je crowdfunding
da ojača kampanju.
Ali kad je ušao u ured,
vladao je kao manje-više svi drugi predsjednici.
I to je doista zanimljiv trend,
kada nova moć dobije moć,
što se dogodi?
Ovo je okvir koji trebate pogledati
i razmisliti gdje na njemu
vaša organizacija?
I razmislite gdje bi trebala biti
za pet ili deset godina.
Što trebate napraviti ako ste stara moć?
Pa, ako mislite, u staroj moći,
to se nama neće dogoditi.
Onda samo pogledajte Wikipedijin članak o Encyclopaedia Britannici.
Dopustite da vam kažem, to je veoma tužan članak.
Ali ako ste stara moć,
najvažnija stvar koju možete napraviti je okupirati se
prije nego što vas drugi okupiraju,
prije nego što budete okupirani.
Zamislite da grupa vaših najvećih skeptika
kampira u srcu vaše organizacije
ispitivajući najteža pitanja
i mogu vidjeti sve unutar vaše organizacije.
I pitajte ih, bi li im se svidjelo što vide
i bi li se naš model trebao promijeniti?
Što ako ste vi nova moć?
Je li nova moć nešto kao jahanje na valovima slave?
Ja ne bih rekao.
Ja bih rekao da postoje neki veoma stvarni izazovi
za novu moć u ovoj fazi stvaranja.
Zadržimo se na pokretu Occupy Wall Street na trenutak.
Occupy je bio nevjerojatan primjer nove moći,
najčišći primjer nove moći.
A ipak se nije uspio učvrstiti.
Dakle, energija koju je stvorio
je bila super za fazu mema,
ali bili su toliko posvećeni sudjelovanju
da nikada ništa nisu napravili.
I taj model zapravo
znači da je izazov za novu moć:
kako iskoristiti moć ustanova
bez da se institucionalizirate?
S druge strane spektra je Uber.
Uber je nevjerojatan,
veoma dobar model nove moći.
Ta mreža je sve gušća i gušća
svakim danom.
Ali ono što je stvarno zanimljivo o Uberu je
da zapravo nije prisvojio vrijednosti nove moći.
Ovo je stvarni citat od izvršnog direktora Ubera:
On kaže: " Jednom kad se riješimo čovjeka u autu" - misli na vozača -
"Uber će biti jeftiniji."
Modeli nove moći žive i umiru
snagom svojih mreža.
Ovisno o tome vjeruju li vozači i korisnici
koji koriste uslugu doista u nju.
Zato što nisu vježba gornjo-donjeg perfekcionizma,
rade se o mreži.
I tako, izazov je,
i zbog ovoga to uopće nije iznenađujuće,
da se vozači Ubera sada ujedinjuju.
To je nevjerojatno.
Uberovi vozači odbijaju Uber.
I izazov za Ube -r-
ovo nije laka situacija za njih --
je da su zaključani u širu superstrukturu
koja je doista stara moć.
Prikupili su preko milijardu dolara na tržištu kapitala.
Ta tržišta očekuju financijski povrat,
a način na koji dobivate financijski povrat
je da cijedite i cijedite
svoje korisnike i svoje vozače
za veću i veću vrijednost
i dajete tu vrijednost investitorima.
Dakle, veliko pitanje o budućnosti nove moći, ako mene pitate, je:
Hoće li se stara moć jednostavno pojaviti?
Hoće li elite nove moći postati
stara moć i cijediti?
Ili će baza nove moći uzvratiti udarac?
Hoće li sljedeći veliki Uber
biti u suvlasništvu vozača?
I ja mislim da će to biti veoma zanimljivo
strukturalno pitanje.
Na kraju, razmišljajte o novoj moći
kao nečemu što je više
od pukog entiteta koji skalira stvari
koje nam omogućuju da imamo nešto bolje korisničko iskustvo.
Moj poziv na akciju nove moći
je da ne budete otok.
Imamo ogromne strukturalne probleme u današnjem svijetu
koji bi mogli imati ogromnu korist
od vrsta masovnog sudjelovanja
i zajedničke koordinacije
koje igrači novih moći
znaju tako dobro proizvesti.
I očajno ih trebamo da okrenu svoju energiju i svoju moć k
velikim, kako bi ih ekonomisti nazvali,
problemima javnog dobra,
koji su često izvan tržišta
na kojima se mogu lako pronaći investitori.
I mislim da ako to možemo napraviti,
da bismo mogli jezgrovito promijeniti
ne samo smisao ljudskih bića za svoje zalaganje i moć-
zato što mislim da je najljepša stvar vezana za novu moć
da se ljudi osjećaju moćnije-
ali bismo također mogli promijeniti
način na koji se odnosimo jedni prema drugima
i način na koji se odnosimo prema autoritetu i institucijama.
I za mene, to je apsolutno
vrijedno pokušaja.
Hvala vam puno.
(Pljesak)